ಬಹುಮಹಡಿ ಕಟ್ಟಡದಲ್ಲಿ ಅಗ್ನಿ ಅವಘಢ- ಇಬ್ಬರು ಅಗ್ನಿಶಾಮಕ ಸಿಬ್ಬಂದಿಗೆ ಗಾಯ

ಮುಂಬೈ: ಇಲ್ಲಿನ ಲೈಟ್ ಆಫ್ ಏಷ್ಯಾ ಎಂದೇ ಪ್ರಖ್ಯಾತವಾಗಿರುವ ಬಹುಮಹಡಿ ಕಟ್ಟಡದಲ್ಲಿ ಇಂದು ಮುಂಜಾನೆ 4.30ರ ಸುಮಾರಿಗೆ ಅಗ್ನಿ ಅವಘಡ ಸಂಭವಿಸಿದ ಘಟನೆ ನಡೆದಿದೆ.

ಘಟನೆಯಲ್ಲಿ ಯಾವುದೇ ಪ್ರಾಣಹಾನಿ ಸಂಭವಿಸಿಲ್ಲ ಎಂಬುದಾಗಿ ವರದಿಯಾಗಿದೆ. ಈ ಕಟ್ಟಡ ಖಾಲಿಯಾಗಿದ್ದು, ಬೆಂಕಿ ನಂದಿಸುತ್ತಿದ್ದ ಸಂದರ್ಭದಲ್ಲಿ ಕಟ್ಟಡ ಕುಸಿದುಬಿದ್ದಿದೆ.

ಅಗ್ನಿಶಾಮಕ ಸಿಬ್ಬಂದಿ ತಂಡ ಬೆಂಕಿ ನಂದಿಸುವಲ್ಲಿ ಕಾರ್ಯನಿರತರಾಗಿದ್ದ ಸಂದರ್ಭದಲ್ಲಿ ಕಟ್ಟಡ ಕುಸಿದುಬಿದ್ದಿದ್ದು, ಈ ವೇಳೆ ಕೂದಲೆಳೆ ಅಂತರದಲ್ಲಿ ಸಿಬ್ಬಂದಿ ಪಾರಾಗಿದ್ದಾರೆ. ಆದ್ರೆ ಘಟನೆಯ ವೇಳೆ ಅಗ್ನಿಶಾಮಕ ವಾಹನದ ಬಳಿ ನಿಂತಿದ್ದ ಇಬ್ಬರಿಗೆ ಸಣ್ಣಪುಟ್ಟ ಗಾಯಗಳಾಗಿವೆ. ತಕ್ಷಣವೇ ಅವರನ್ನು ಸ್ಥಳೀಯರು ಆಸ್ಪತ್ರೆಗೆ ದಾಖಲಿಸಿ ಚಿಕಿತ್ಸೆ ಕೊಡಿಸಲಾಗಿದೆ ಅಂತ ಅಧಿಕಾರಿಗಳು ತಿಳಿಸಿದ್ದಾರೆ.

#WATCH: A Level-4 fire broke out inside Patel Chambers in Mumbai's Fort area.18 Fire tenders present at the spot. pic.twitter.com/5cv3WDeCUj

— ANI (@ANI) June 9, 2018

ಯಾರೊಬ್ಬರು ಕಟ್ಟಡದ ಒಳಗೆ ಸಿಲುಕಿಲ್ಲ. ಸ್ಥಳಕ್ಕೆ 16 ಅಗ್ನಿಶಾಮಕ ವಾಹನಗಳು ದೌಡಾಯಿಸಿದ್ದು, ಪಕ್ಕದಲ್ಲಿರುವ ಕಟ್ಟಡಗಳಿಗೆ ಬೆಂಕಿ ಪಸರಿಸದಂತೆ ಕಾರ್ಯಾಚರಣೆ ನಡೆಸಿದ್ದಾರೆ. ಒಟ್ಟಿನಲ್ಲಿ ಬರೋಬ್ಬರಿ 3 ಗಂಟೆಗಳ ಕಾಲ ಅವರು ಬೆಂಕಿ ನಂದಿಸಲು ಹರಸಾಹಸಪಟ್ಟರು ಅಂತ ಅವರು ತಿಳಿಸಿದ್ರು.

ಈ ಕಟ್ಟಡ ಸಿ-1 ಕೆಟಗರಿ(ಅಪಾಯಕಾರಿ ಕಟ್ಟಡ)ಗೆ ಸೇರಿದ್ದಾಗಿದ್ದು, ರಾಜ್ಯಸರ್ಕಾರದ ಅಧೀನದಲ್ಲಿತ್ತು. ಆದ್ರೆ ನಾಲ್ಕು ವರ್ಷಗಳ ಹಿಂದೆ ಅಧಿಕಾರಿಗಳು ಈ ಕಟ್ಟಡವನ್ನು ತೊರೆದಿದ್ದರು. ಹೀಗಾಗಿ ಇಂತಹ ಅಪಾಯಕಾರಿ ಕಟ್ಟಡವನ್ನು ಪುನರ್ ನಿರ್ಮಾಣ ಮಾಡಲು ಕೆಡವಲು ಚಿಂತಿಸಲಾಗಿತ್ತು. ಸಾವಿರಾರು ಮಂದಿ ಈ ಕಟ್ಟಡದ ಕೆಳಗಿನಿಂದಲೇ ಪ್ರತಿ ನಿತ್ಯ ಸಂಚರಿಸುವುದರಿಂದ ಕಟ್ಟಡ ನೆಲಸಮ ಮಾಡುವಲ್ಲಿ ಅಧಿಕಾರಿಗಳು ವಿಫಲರಾಗಿದ್ದಾರೆ ಎಂಬುದಾಗಿ ವರದಿಯಾಗಿದೆ.

#UPDATE: The Level-3 fire that broke inside Patel Chambers in Mumbai's Fort area has now become a Level-4 fire. 18 Fire tenders present at the spot. 2 Fire officials injured as a part of the building collapsed, while they were dousing the fire. pic.twitter.com/W1dvwlEx85

— ANI (@ANI) June 9, 2018

2 fire fighters had minor injuries, rest everybody is safe. We deployed 16 fire engines, 11 tankers & 150 fire officers, situation is under control. Cause of fire is matter of investigation as building was completely vacant: Chief Fire Officer on fire at #Mumbai's Patel Chambers pic.twitter.com/s4vTY8M5jU

— ANI (@ANI) June 9, 2018